एमडीएमएच में ट्रांसप्लांट यूनिट का शिलान्यास आज
जिलाप्रभारी उद्योग एवं खेल मंत्री गजेंद्रसिंह सिंह खींवसर बुधवार को जोधपुर में दो कार्यों के निर्माण की आधारशिला रखेंगे। खींवसर बुधवार अपराह्न साढ़े चार बजे सांगरिया में गौरव पथ लोकार्पण करेंगे। वे शाम पांच बजे मथुरादास माथुर अस्पताल में किडनी ट्रांसप्लांट यूनिट के भवन का शिलान्यास करेंगे। इसके बाद जिला प्रभारी मंत्री अल्पसंख्यक बालिका हॉस्टल का शिलान्यास करेंगे। खींवसर अगले दिन यानी गुरुवार सुबह ग्यारह बजे नौसर से पड़ासला तक की सड़क, दोपहर बारह बजे गौरव पथ आउ सड़क, मध्याह्न दो बजे ग्रामीण गौरव पथ पालड़ी राणावता, दोपहर तीन बजे तहसील कार्यालय भवन पीपाड़ और अपराह्न चार बजे उप तहसील भवन डांगियावास का लोकार्पण करेंगे।
hin_Deva hin_Deva